CELEX: 32014D0040
Language: bg
Date: 2014-01-28 00:00:00
Title: Решение за изпълнение 2014/40/ОВППС на Съвета от 28 януари 2014 година за изпълнение на Решение 2011/423/ОВППС на Съвета относно ограничителни мерки срещу Судан и Южен Судан

29.1.2014   
            
            
               BG
            
            
               Официален вестник на Европейския съюз
            
            
               L 26/38
            
         
      РЕШЕНИЕ ЗА ИЗПЪЛНЕНИЕ 2014/40/ОВППС НА СЪВЕТА
   
   от 28 януари 2014 година
   за изпълнение на Решение 2011/423/ОВППС на Съвета относно ограничителни мерки срещу Судан и Южен Судан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 от него,
   като взе предвид Решение 2011/423/ОВППС на Съвета от 18 юли 2011 г. относно ограничителни мерки срещу Судан и Южен Судан (1), и по-специално член 6 от него,
   като има предвид, че:
   
               (1)
            
            
               На 18 юли 2011 г. Съветът прие Решение 2011/423/ОВППС, с което се изпълнява Резолюция 1591 (2005) на Съвета за сигурност на ООН („Резолюция 1591 (2005) на ССООН“), определяща списък на физическите лица, подлежащи на забрана за пътуване и замразяване на активи.
            
         
               (2)
            
            
               На 11 март и на 4 септември 2013 г. комитетът по санкциите, създаден съгласно точка 3 от Резолюция 1591 (2005) на ССООН, измени посочения списък и добави допълнителна информация относно основанията за вписванията.
            
         
               (3)
            
            
               Поради това приложението към Решение 2011/423/ОВППС следва да се измени съответно,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2011/423/ОВППС се заменя с текста, съдържащ се в приложението към настоящото решение.
   Член 2
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено в Брюксел на 28 януари 2014 година.
      
         
            За Съвета
         
         
            Председател
         
         G. STOURNARAS
         
      
   
   
      (1)  ОВ L 188, 19.7.2011 г., стр. 20.
   
      ПРИЛОЖЕНИЕ
      
         
            „ПРИЛОЖЕНИЕ
            
               СПИСЪК НА ФИЗИЧЕСКИТЕ ЛИЦА И ОБРАЗУВАНИЯТА, ПОСОЧЕНИ В ЧЛЕНОВЕ 1 И 3
            
            
                        1.
                     
                     
                        
                           Фамилия, собствено(и) име(имена): ELHASSAN, Gaffar Mohammed
                        (известен още като Gaffar Mohmed ELHASSAN)
                        
                           Дата на раждане:24 юни 1952 г.Адрес: местопребиваване в Ел Уаха, Омдурман, Судан Идентификационен номер: Идентификационна карта на бивш военнослужещ №: 4302 Други сведения: а) генерал-майор и командващ Западния военен регион към Въоръжените сили на Судан; б) бивш военнослужещ в суданската армия. Дата на посочване от ООН:25 април 2006 г.
                        Допълнителни сведения от описателното обобщение на основанията за включване в списъка, предоставено от комитета по санкциите:
                        Експертната група съобщава, че генерал-майор Gaffar Mohammed ELHASSAN е заявил пред нея, че е осъществявал прякото оперативно командване (предимно тактическо) на всички части на въоръжените сили на Судан в Дарфур, докато е бил командващ Западния военен регион. ELHASSAN е заемал длъжността командващ Западния военен регион от ноември 2004 г. (приблизително) до началото на 2006 г. По сведения на експертната група ELHASSAN е отговорен за нарушенията на параграф 7 от Резолюция 1591 на Съвета за сигурност, тъй като по силата на заеманата от него длъжност е изисквал (от Хартум) и разрешавал (от 29 март 2005 г.) трансфер на военно оборудване в Дарфур без предварително одобрение от комитета по Резолюция 1591. Самият ELHASSAN е заявил пред експертната група, че между 29 март 2005 г. и декември 2005 г. от други части на Судан в Дарфур са били прехвърлени въздухоплавателни средства, двигатели за въздухоплавателни средства и друго военно оборудване. Например, той е съобщил пред експертната група, че между 18 и 21 септември 2005 г. два ударни хеликоптера Mi-24 са били прехвърлени в Дарфур без разрешение.
                        Налице са също така основателни причини да се смята, че ELHASSAN, в качеството си на командващ Западния военен регион, е пряко отговорен за разрешаването на офанзивни военни полети в района около Абу Хамра на 23—24 юли 2005 г. и в района Джебел Мун в Западен Дарфур на 19 ноември 2005 г. И в двете операции са участвали ударни хеликоптери Mi-24, за които има сведения, че и в двата случая са извършвали обстрел. Експертната група заявява, че ELHASSAN е споделил, че лично е одобрил исканията за въздушно подкрепление и други въздушни операции в качеството си на командващ Западния военен регион. (Вж. доклад на експертната група S/2006/65, точки 266–269) С тези си действия генерал-майор Gaffar Mohammed ELHASSAN е нарушил съответни разпоредби на Резолюция 1591 на Съвета за сигурност и поради това отговаря на критериите за включване от комитета в списъка на лицата, подлежащи на санкции.
                     
                  
                        2.
                     
                     
                        
                           Фамилия, собствено(и) име(имена): HILAL, (Sheikh) Musa
                        
                           Други сведения: а) върховен вожд на племето джалул в Северен Дарфур; б) член на Националното събрание на Судан; в) през 2008 г. е назначен от президента на Судан за специален съветник в Министерството по федералните въпроси. Дата на посочване от ООН:25 април 2006 г.
                        Допълнителни сведения от описателното обобщение на основанията за включване в списъка, предоставено от комитета по санкциите:
                        В доклада на Human Rights Watch се посочва, че разполагат с писмо от 13 февруари 2004 г. от местна правителствена служба в Северен Дарфур, с което се нарежда „силите на сигурността в района“ да „не възпрепятстват действията на муджахидините, а доброволците под ръководството на шейх Musa HILAL да навлязат в района [на Северен Дарфур] и да обезпечават належащите им нужди“. На 28 септември 2005 г. 400 души от арабската милиция са нападнали селата Аро Шароу (в т.ч. лагера за вътрешно разселени лица), Ачо и Гозмена в Западен Дарфур. Смятаме също, че Musa HILAL е присъствал по време на нападението срещу лагера за вътрешно разселени лица в Аро Шароу: синът му е бил убит при нападението на Суданската освободителна армия срещу Шарея, така че той вече е бил замесен в лична кръвна вражда. Налице са също основателни причини да се смята, че в качеството си на върховен вожд той носи пряка отговорност за тези действия и отговаря за нарушенията на международното хуманитарно право и международното право в областта на правата на човека, както и за други извършени жестокости.
                     
                  
                        3.
                     
                     
                        
                           Фамилия, собствено(и) име(имена): SHARIF, Adam Yacub
                        (известен още като
                           a) Adam Yacub Shant, б) Adam Yacoub)
                        
                           Дата на раждане: около 1976 г. Други сведения: а) командващ Суданската освободителна армия; б) предполага се, че е починал на 7 юни 2012 г.Дата на посочване от ООН:25 април 2006 г.
                        Допълнителни сведения от описателното обобщение на основанията за включване в списъка, предоставено от комитета по санкциите:
                        Под командването на Adam Yacub Shant бойци от Суданската освободителна армия са нарушили споразумението за прекратяване на огъня, като на 23 юли 2005 г. са извършили нападение над военно формирование на правителството на Судан, ескортиращо конвой от камиони край Абу Хамра, Северен Дарфур, при което са убили трима войници. След нападението са присвоени оръжия и боеприпаси на правителствените военни сили. Експертната група разполага със сведения в доказателство на това, че нападението от бойците от Суданската освободителна армия действително е било извършено и несъмнено има организиран характер; следователно е било добре планирано. Поради това има основателни причини да се счита, каквото е и заключението на експертната група, че Shant, в качеството си на потвърден командващ Суданската освободителна армия в района, е знаел за нападението и е одобрил или наредил извършването му. Следователно той носи пряка отговорност за нападението и отговаря на критериите за включване в списъка.
                     
                  
                        4.
                     
                     
                        
                           Фамилия, собствено(и) име(имена): BAREY, Gabril Abdul Kareem
                        (известен още като
                           a) генерал Gibril Abdul Kareem BAREY, б) Tek)
                        
                           Адрес: Местопребиваване в Тина, Судан, в района на границата с Чад. Други сведения: полеви командир на Националното движение за реформа и развитие. Дата на посочване от ООН:25 април 2006 г.
                        Допълнителни сведения от описателното обобщение на основанията за включване в списъка, предоставено от комитета по санкциите:
                        BAREY е отговорен за извършените в Дарфур отвличания на персонал на мисията на Африканския съюз в Судан (AMIS) през октомври 2005 г. BAREY открито полага усилия за възпрепятстване на мисията AMIS чрез сплашване; например, заплашил е, че ще обстрелва хеликоптерите на Африканския съюз в района на Джебел Мун през ноември 2005 г. Чрез тези си действия BAREY несъмнено е нарушил Резолюция 1591, като е поставил под заплаха стабилността в Дарфур, и отговаря на критериите за включване от комитета в списъка на лицата, подлежащи на санкции.“